“อนาคตใหม่” เล็งขับ 4 ส.ส.โหวตสวนมติพรรค จับตาหนีตายเข้าร่วมพรรคอื่นก่อนสิ้นสภาพใน 30 วัน
"อนาคตใหม่" เล็งขับ 4 ส.ส.โหวตสวนมติพรรค จับตาหนีตายเข้าร่วมพรรคอื่นก่อนสิ้นสภาพใน 30 วัน
"อนาคตใหม่" เล็งขับ 4 ส.ส.โหวตสวนมติพรรค จับตาหนีตายเข้าร่วมพรรคอื่นก่อนสิ้นสภาพใน 30 วัน
16 ธ.ค. 2562

ผู้สื่อข่าวรายงายว่า ในวันนี้ (16 ธ.ค.62) มีรายงานว่าที่ประชุมสามัญพรรคอนาคตใหม่ มีมติให้ขับ 4 ส.ส. ที่ลงมติไม่ตรงกับมติพรรค ออกจากการเป็นสมาชิกพรรค 250 เสียง โดยหลังจากนี้จะมีการนำมติดังกล่าวเสนอเข้าสู่ที่ประชุมกรรมการบริหารพรรคและ ส.ส. ของพรรคในวันพรุ่งนี้ เวลา 10.00 น.
ทั้งนี้ เพื่อให้พิจารณาขับออกจากการเป็นสมาชิกพรรค ซึ่งเบื้องต้นคาดว่าที่ประชุมกรรมการบริหารพรรคและ ส.ส. จะยืนตามมติที่ประชุมสามัญข้างต้น
สำหรับ รายชื่อ 4 ส.ส.ที่ถูกโหวตให้ออกจากพรรคอนาคตใหม่ คือ นางศรีนวล บุญลือ ,นายจารึก ศรีอ่อน,พ.ต.ท.ฐนภัทร กิตติวงศา และนางสาวกวินนาถ ตาคีย์
โดย ตามรัฐธรรมนูญ กำหนดว่า ส.ส.ที่ถูกขับจะยังไม่สิ้นสภาพจากการเป็นส.ส.ในทันที แต่จะมีเวลา 30 วัน ในการหาพรรคใหม่สังกัด แต่หากไม่ได้เข้าเป็นสมาชิกของพรรคการเมืองอื่นภายใน 30 วันให้ถือว่าสิ้นสุดสภาพส.ส.ทันที